CELEX: 62021TN0425
Language: sk
Date: 2021-07-10 00:00:00
Title: Vec T-425/21: Žaloba podaná 10. júla 2021 – eSlovensko Bratislava/Komisia

25.10.2021   
            
            
               SK
            
            
               Úradný vestník Európskej únie
            
            
               C 431/41
            
         
      Žaloba podaná 10. júla 2021 – eSlovensko Bratislava/Komisia
      (Vec T-425/21)
      (2021/C 431/49)
      Jazyk konania: angličtina
      
         Účastníci konania
      
      
         Žalobkyňa: eSlovensko Bratislava (Bratislava-Staré mesto, Slovensko) (v zastúpení: B. Fridrich, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie rozhodnutie Komisie C(2020) 7415 final z 21. októbra 2020, ktorým sa mení vykonávacie rozhodnutie C (2018) 6712 o výbere a poskytovaní grantov v rámci Nástroja na prepájanie Európy v odvetví telekomunikácií (príloha č. 1), ktoré bolo doručené spoločnosti eSlovensko Bratislava 10. mája 2021 e-mailom,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na porušení podstatných formálnych náležitostí, prekročení právomoci, porušení Zmlúv alebo akéhokoľvek právneho pravidla týkajúceho sa ich uplatňovania, alebo na zneužití právomoci, najmä na nesprávnom právnom posúdení skutkových okolností a záverov (porušenie práva na riadnu správu vecí verejných, prekročenie právomoci, porušenie zásady proporcionality, zásady právnej istoty, právneho štátu, zásady právnej dôvery a nesprávne právne posúdenie skutočností a skutkových zistení v postupe výberu a poskytovania grantov 2018-1 CEF Telecom v rámci výzvy CEF-TC- 2018-1 na predkladanie návrhov Nástroja na prepájanie Európy, konkrétne akcie č. 2018-SK-IA-0019 Slovak Safer Internet Centre V, ktorú predložilo eSlovensko Bratislava).
               
            
                  2.
               
               
                  Druhý žalobný dôvod je založený na tom, že Komisii má byť uložená povinnosť nahradiť trovy konania v súlade s vyššie uvedenými tvrdeniami a s údajnou svojvoľnou povahou napadnutého rozhodnutia Komisie.